Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19440

g) a meteorológiai mérési eredmény az egyes zajmérési vizsgálatokhoz viszonyított 30 perces időtartamon belülről származzon; a meteorológiai adatokat mindegyik zajmérés tényleges idejére kell interpolálni. 2.2.3 Ha a 2.2.2 d) pontban foglaltak miatt többszörös rétegezési számításokat kell végezni, a légi jármű és a föld feletti 10 méter (33 láb) feletti szint közötti légréteget egyenlő vastagságú rétegekre kell osztani. A rétegek vastagsága legyen korlátozva, azaz a legkisebb rétegvastagság legyen 30 méter (100 láb) a legnagyobb vastagságot pedig azon réteg minimum vastagsága szerint kell meghatározni, amely a légkör elnyelési együttható ±0,5 dB/100 m-nél nem nagyobb változását adja a 3150 Hz-es egyharmad oktávsávban. Ezt a PNLTM terjedési pálya mentén kell alkalmazni. Az egyes rétegek elnyelési tulajdonságainak jellemzésére a légköri elnyelési együtthatók középértéke használható, amely középérték az egyes rétegek tetején és alján tapasztalható együtthatók átlaga. 2.2.4 A 2.2.2 b), c) és d)-ben szereplő követelményeket csak a talaj felett 10 m (33 láb) magasságban lévő pontokra kell alkalmazni a helikopter vizsgálat alkalmával. 2.2.5 A repülőtéri irányító tornyot, vagy más létesítményt kell olyan központi helyként használatra jóváhagyatni, amely légköri viszonyainak mért értékei reprezentálják a zajmérés helyének földrajzi körzetében uralkodó légköri viszonyokat. 2.3 Repülési pálya mérések 2.3.1 A légijármű repülési nyomvonalához tartozó magasságát és oldal irányú helyzetét a szokványos fedélzeti műszerektől független és a bizonyítványt kiadó hatóság által jóváhagyott eszközökkel kell megállapítani, mint például radarral, teodolitos háromszögeléssel, vagy fényképészeti módszerekkel. 2.3.2 A légijármű repülési pálya menti helyzetét ahhoz megfelelő úthosszon keresztül kell a zajmérő helyeken rögzített zajjal szinkronizáló jelek segítségével viszonyítani, hogy elegendő adat álljon rendelkezésre azon időperiódusról, amikor a zajszint a PNLT maximum értékétől számított 10 dB-es tartományon belül van. 2.3.3 A jelen Függelék 8., vagy 9. szakaszában említett korrekciók elvégzéséhez szükséges helyzet- és teljesítményadatokat jóváhagyott mintavételezési gyakorisággal automatikusan kell rögzíteni. A mérőberendezéseket a bizonyítványt kiadó hatósággal jóvá kell hagyatni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes